projecte-aina/catalan_government_crawling huggingface dataset:
El Pla de documentació nacional dels béns mobles queda recollit en l'objectiu estratègic 4.3 del Pla de museus de Catalunya.
Engloba totes les actuacions que cal fer per a la correcta documentació de les col·leccions i la gestió d'aquesta informació.
El Pla proposa l'establiment dels criteris i les pautes que cal seguir perquè la documentació sigui homogènia, n'estableix les prioritats d'actuació, adopta metodologies inclusives de grups d'objectes, i en contempla els recursos necessaris.
El Departament de Cultura dóna suport als museus en la seva tasca de documentació de les col·leccions, així com en l'actualització o la implementació de programaris de gestió de les col·leccions.
Vegeu els requeriments en matèria de documentació que han de complir els museus registrats d'acord amb el capítol 3 (articles 11 a 17) del Decret 35/1992, de desplegament parcial de la Llei 17/1990, de 2 de novembre, de museus.
Cercador dels objectes de les col·leccions dels museus de Catalunya.
Oficina de Patrimoni Cultural de la Diputació de Barcelona
El Departament de Cultura considera la conservació preventiva com una prioritat dins de les estratègies generals de protecció del patrimoni museístic.
D'acord amb la Llei 17/1990 de Museus i el Decret 35/1992 de desplegament parcial d'aquesta, el Pla de Museus de Catalunya estableix com un dels objectius estratègics "Millorar la conservació i la gestió de les col·leccions i promoure'n el desenvolupament i la dinamització perquè serveixin a les necessitats actuals i futures".
En concret, l'objectiu 4.5 persegueix "Impulsar la conservació preventiva i la restauració de les col·leccions".
Per tirar endavant aquests programes, el Departament de Cultura ha impulsat la creació d'una comissió tècnica formada per conservadors-restauradors i per tècnics i gestors de les diverses administracions sota la direcció del Centre de Restauració de Béns Mobles de Catalunya (CRBMC).
Aquesta comissió ha elaborat un document de propostes d'actuació a desplegar al llarg dels propers anys.
L'objectiu final és que al 2030 els museus hagin adoptat un plantejament estratègic i planificat en les adquisicions, la documentació, la conservació preventiva i la restauració, i disposin dels documents bàsics (polítiques, plans i protocols) per cadascun dels àmbits de la gestió de les col·leccions, alineats amb la planificació global.
En aquest sentit, es durà a terme un procés de normalització i un esforç per definir i compartir nous documents i eines estàndards, propis i internacionals.
Mètode per reorganitzar els espais de reserva dels museus.
Definició i objectius bàsics d'aquesta disciplina que té com a objectiu reduir i minimitzar al màxim el deteriorament de les col·leccions patrimonials.
Vegeu els requeriments en matèria de conservació preventiva que han de complir els museus registrats d'acord amb el capítol 1 (articles 1 a 5) del Decret 35/1992, de desplegament parcial de la Llei 17/1990, de 2 de novembre, de museus.
Oficina de Patrimoni Cultural de la Diputació de Barcelona
D'acord amb l'objectiu estratègic 4.1. del Pla de Museus de Catalunya, el Fons Nacional per a l'Adquisició de Béns Culturals contribueix a completar i enriquir les col·leccions nacionals actuals i futures, i dóna suport a les col·leccions dels equipaments museístics del país.
A continuació, es recullen les adquisicions realitzades els darrers anys en el marc de la política nacional d'adquisicions i del Pla Nacional de Fotografia.
Monestir de Sant Pere de Galligants a prop de la Vall de Sant Daniel de Girona.
El Museu d'Arqueologia de Catalunya i el Monestir de Sant Daniel conviden el participant a descobrir amb aquesta nova visita guiada les històries que acosten a la realitat dels dos monestirs benedictins de la ciutat de Girona: el Monestir de Sant Pere de Galligants i el Monestir de Sant Daniel.
Estan separats 700 metres l'un de l'altre; tots dos estan organitzats segons la Regla de Sant Benet i un és masculí i l'altre, femení.
Cal inscriure-s'hi prèviament (a les a/e: [EMAIL] o bé [EMAIL] )
Els participants en l'activitat hauran de respectar estrictament les mesures sanitàries anticovid vigents.
L'ús de la mascareta, el rentat de mans amb hidrogel i el distanciament social són obligatoris.
Font: Patrimoni de la Generalitat de Catalunya
Dissabtes 26 de setembre i 24 d'octubre: 11 h
Espai col·laboratiu per elaborar mesures i recomanacions per als museus.
Pregunta o expressa els dubtes que tinguis sobre allò relacionat amb la prevenció i l'organització de la represa de les activitats del museu.
Proposa noves recomanacions o mesures que consideris d'interès compartir.
Ens ho pots fer arribar a l'adreça: [EMAIL]
Per garantir la qualitat d'aquestes recomanacions i l'adequació a la normativa, hem elaborat una metodologia de treball específica, segueix-la pas a pas.
Aquestes recomanacions es trameten a la Comissió Tècnica del Pla Territorial de Protecció Civil de Catalunya ( PROCICAT ) per validar-les.
Mentre no estiguin aprovades, les normes i recomanacions vàlides són les que consten en la Resolució SLT/1429/2020, de 18 de juny, i en el Pla de represa sectorial de museus del Departament de Cultura, aprovat pel PROCICAT.
Expressa dubtes o suggereix noves recomanacions o mesures.
Viladrau, cultura i natura al cor del Montseny: recursos en línia
Ball de les bruixes durant la Fira de la Castanya de la tardor.
El poble de Viladrau es troba situat sobre un pujol a 840 m d'altitud a la vessant nord del Matagalls i prop de la riba dreta de la Riera Major.
Bona part del seu terme està integrat dins el Parc Natural del Montseny, declarat l'any 1987.
El Pla Especial de protecció ja havia estat aprovat l'any 1977, a la vessant barcelonina, i l'any 1978 a la vessant gironina.
Aquest mateix any la UNESCO va incloure el Montseny dins la Xarxa Mundial de Reserves de la Biosfera del programa MAB (Home i Biosfera).
El municipi, emplaçat al sud-est de la comarca d'Osona però pertanyent a la província de Girona, és eminentment muntanyós i ple de boscúries, s'endinsa al sud en la subcomarca de les Guilleries i al nord s'enlaira pel Montseny cobrint la vessant septentrional del Matagalls fins al seu cimal (1.697m. d'alçada).
El terme, tot ell amb paisatges espectaculars i racons de gran bellesa, es veu afavorit per un clima frescal a l'estiu i sec a l'hivern.
Un espai privilegiat on la natura, la llum, l'estètica i la tranquil•litat li confereixen un esperit eminentment bucòlic.
Compta, a més, amb diferents festes i activitats culturals ben arrelades en el poble: el Festival de Música Marcos Redondo (agost), la Festa Major d'estiu (8 de setembre, Marededéus trobades), la Fira de la Castanya (tardor, finals d'octubre), que inclou el ball de les bruixes, entre d'altres.
"Viladrau és molt", vídeo promocional de Mariano Pagès.
Agenda d'activitats d'octubre al MEV
Visites guiades al Museu de l'Art de la Pell
Sant Hilari i les Guilleries en estat pur: recursos digitals
Cercavila dels gegants durant la Festa Major.
Sant Hilari Sacalm, conegut també com "La vila de les 100 fonts", és un poble tranquil i alhora ple d'activitat, amb passat i també un gran futur, que ha crescut en harmonia amb els ritmes de la terra i de l'aigua.
El terme municipal de Sant Hilari, a l'oest de la província de Girona, té una superfície de 83.56 km2 i la població és la més important de la zona de les Guilleries.
El poble depassa els 800 metres d'alçada i resta envoltat pel massís de les Guilleries, amb el cim de Sant Miquel de Solterra o de les Formigues com a elevació culminant.
Pertany al bisbat de Vic perquè antigament era de les "Muntanyes d'Osona"i judicialment depèn de Santa Coloma de Farners.
El municipi té forma allargada pel nord i arriba fins l'altra banda del Ter, al pantà de Susqueda.
Està envoltat pels municipis de Susqueda, Osor, Santa Coloma de Farners, Arbúcies, tots ells de la comarca de la Selva, i amb els municipis d'Espinelves, Vilanova de Sau i Rupit de la comarca d'Osona.
En formen part l'antic municipi de Querós i les parròquies de Santa Margarida de Vallors i de Montsolís.
La població està pràcticament tota concentrada a la vila Sant Hilari Sacalm, llevat de masies o petit nuclis escamats però amb poc nombre d'habitants.
En poden ésser uns exemples cal Sastre, el Serrat o Santa Margarida de Vallors.
El municipi és extraordinàriament forestal.
Pensem que es troba en el cor de les Guilleries, un massís situat en el vèrtex entre la Serralada Prelitoral i la Serralada Transversa i que forma part de totes dues serralades.
Se situa al límit oest de la comarca de la Selva i a l'est de la d'Osona i Sant Hilari Sacalm, n'és la capital.
Conjuntament amb la massa forestal, l'aigua és l'altra riquesa de gran importància per al municipi.
Hi ha més de cent fonts que brollen en el seu territori.
La seva orografia permet que l'aigua quedi sobre tot retinguda i passi a alimentar els aqüífers.
Per tant, en èpoques de pluja la quantitat d'aigua evaporada és insignificant en comparació amb la que es filtra i la resta, que aflueix pel gran nombre de rieres i rierols que hi ha.
Sant Hilari Sacalm és una vila rica en tradicions culturals.
En destaquen sobretot el Via Crucis Vivent del Divendres Sant, la Festa Major a les acaballes de l'estiu (finals d'agost), el "Torna en Serrallonga" amb el Mercat Barroc (segona quinzena de setembre) i la Fira Guilleries, entre altres.
Redescobreix una joia del Romànic català: el conjunt monumental de Sant Pere de Rodes
Exposició "Aranès, l'occità de Catalunya"
Visita virtual al Jardí Botànic Marimurtra de Blanes
Imatge de l'exposició gentilesa de Lo Pardal.
Fundació Privada Guillem Viladot
Recull d'obres en les que es pot observar les tècniques que utilitza Nil Nebot (elements naturals com ara pedres i pigments), que s'allunyen dels materials habituals en pintura, per plantejar una aproximació al paisatge i als rastres antròpics, des d'un punt de vista radicalment actual.
Exposició "Els ibers a l'Urgell"
Visites a l'Espai Lluís Companys del Tarròs
Visita guiada al Museu Trepat: Un viatge al passat industrial del territori
El segon diumenge cada mes, a través del cinquè cicle " Descobreix la Selva: visites i rutes culturals ", coneixereu el ric llegat històric, arqueològic i cultural selvatà.
De les termes romanes als castells medievals, i de les llegendes de bandolers i trabucaires als secrets que amaguen les pedres.
Cal inscripció prèvia als telèfons: 972 470735, 603 643525 o 620 969762, o bé a l'a/e: [EMAIL]
Totes les activitats es poden realitzar per a grups concertats amb reserva prèvia.
Els municipis on es faran les visites, rutes i experiències culturals són: Caldes de Malavella, Vidreres, Maçanet de la Selva, Tossa de Mar, Santa Coloma de Farners, Arbúcies, Espinelves, Lloret de Mar, Hostalric, Breda, Amer, La Cellera de Ter, Anglès, Brunyola i Blanes.
Atri Cultura i Patrimoni SLU es reserva el dret a modificar el present programa per causes imprevistes.
Diferents localitats de la comarca de la Selva
Experiències Culturals: consulteu i reserveu al seu web
El govern de la Generalitat va aprovar el proppassat 24 d'octubre declarar els tocs de campana, Element Festiu Patrimonial d'Interès Nacional.
Per tant, n'ha acordat la incorporació al Catàleg del Patrimoni Festiu de Catalunya.
El Govern de la Generalitat ha valorat, que per a la conservació de les campanes i campanars, és de vital importància la recuperació dels tocs manuals.
En les darreres dècades, la tipologia de tocs s'ha anat empobrint.
Amb la mecanització de les campanes, els tocs s'han reduït al de missa, de festa i de difunts, a banda dels de les hores.
Per exemple, en el cas del toc de difunts, en el passat hi havia tocs diferenciats depenent del sexe, de la classe social i de la categoria.
Des de finals del segle XX han anat creixent les accions i activitats per revaloritzar el món campaner.
Així ho demostra la trobada de campaners de Catalunya, a Os de Balaguer, instaurada l'any 1988 com un espai de trobada i de reivindicació.
El 2004 es va inagurar en aquest municipi de referència del món campaner el Museu de Campanes.
En aquesta línia, el 1993 es va crear la Confraria de Campaners de Catalunya i el 1998 veia la llum el primer número de la revista El Batall, publicació que edita la pròpia confraria.
En les darreres dècades també s'han fet diversos inventaris de campanes i de campanars a diverses comarques.
Més informació: http://dom.cat/1cog
El 2018 celebrem l'Any Europeu del Patrimoni Cultural.
Una oportunitat única per descobrir la riquesa i diversitat del patrimoni europeu.
La commemoració, aprovada pel Parlament Europeu i el Consell d'Europa el 17 de maig de 2017, vol sensibilitzar la societat sobre la història i els valors europeus, reforçar un sentiment d'identitat comú i posar en valor les possibilitats que ofereix el nostre patrimoni cultural per al desenvolupament de la societat.
El patrimoni cultural abasta recursos del passat en moltes formes i aspectes: monuments i jaciments, paisatges, festes i tradicions, coneixements transferits i expressions de la creativitat humana, així com col·leccions conservades i gestionades per museus, biblioteques i arxius.
Un llegat del passat que ens permet mirar el nostre futur, amb un inqüestionable valor educatiu, un considerable potencial econòmic i una gran dimensió de cooperació internacional. [ + ]
Ruta monumental pel patrimoni històric de Torrebesses
Visita pels diferents espais monumentals del poble com són El Centre d'Interpretació de la Pedra Seca, les Sitges, l'Església de Sant Salvador (bé cultural d'interès nacional), l'Església Nova i les façanes de casa Gort, casa Oró i de l'ajuntament, amb la seva corresponent explicació i visita guiada.
Les dates de la ruta són el 15 de setembre i el 20 d'octubre.
Cal fer reserva per WhatsApp al 646 322000 o enviar un correu electrònic a [EMAIL]
Nits grastonòmiques del Museu de Lleida
CaixaForum Lleida: Introducció al món del Lied
Museu de Lleida: Titelles retallables
Els vermuts nòrdics dels romans
Visita guiada al Jaciment Arqueològic del Castellot
Entrada al Museu Espai Ceretània i visita guiada al Jaciment Arqueològic del Castellot.
Tot acompanyat d'un tast de vi romà i coca cuita en forn de llenya.
La durada de la visita és de dues hores.
Cal reserva prèvia d'un mínim de 2 persones a [EMAIL] o bé al telèfon 972 895192
Festival de Cinema de Cerdanya: ens quedem a casa... amb cinema
" Caput aut navis " era el nom d'un dels jocs més populars en l'antiguitat, un joc amb el qual encara ens entretenim avui dia quan llencem una moneda enlaire (a cara o creu).
Aquesta exposició planteja un interessant recorregut pel món del joc a l'antiguitat.
A través de les mostres materials, principalment estris de joc que s'han conservat, ens condueixen i ens conviden a jugar i conèixer una part interessant de la nostra història: com es jugava en el temps dels ibers i dels romans? i a l'època medieval?
Visites guiades a l'exposició: 25 de juliol, 1 d'agost, 5 de setembre, 3 d'octubre i 7 de novembre a 18 hores.
Activitats familiars: 2 d'agost, 6 de setembre, 4 d'octubre i 8 de novembre a les 12 hores.
Cal demanar cita prèvia al 93 741 29 30 o bé a [EMAIL].
Exposició "Coincidències insòlites.
Viladomat i la tècnica" ens mostra l'obra d'Antoni Viladomat i Manalt (1678-1755) des del punt de vista de la tècnica i els materials que feia servir per pintar.
Antoni Viladomat és el pintor més destacat del barroc català i un artista extraordinàriament prolífic.
Al catàleg raonat publicat recentment per Francesc Miralpeix es recullen més de tres-centes obres, algunes de les quals es conserven a les col·leccions dels museus de la Xarxa de Museus Locals de la Diputació de Barcelona.
A partir d'aquests fons i prenent com a referència tres pintures a l'oli conservades al Museu Comarcal de Manresa, al Museu de Mataró i al Museu de Premià de Dalt, aquesta petita mostra ens dóna a conèixer diferents aspectes tècnics de la pintura de Viladomat.
Podeu ampliar la informació de l'exposició "Coincidències insòlites.
Viladomat i la tècnica" al web de Cultura Mataró.
El Consorci Museu d'Art Contemporani de Mataró, format per l'Ajuntament de Mataró i la Fundació Privada Carmen & Lluís Bassat, estrena la temporada 2018 a la Nau Gaudí amb una exposició dedicada exclusivament al millor en obres escultòriques del fons de la Col·lecció Bassat.
El propi col·leccionista i la comissària de l'exposició, Núria Poch, han escollit prop de dos centenars d'obres entre les més de 300 que conformen el conjunt d'escultures de la Col·lecció, per tal de presentar una exposició de referència que tindrà dos parts: la primera aquesta i una segona amb data encara per concretar, que li donarà seguiment més endavant.
L'artista mataroní Perecoll, també present a la mostra amb la seva obra Bird in Flight ha col·laborat en l'elaboració de l'exposició.
Amb motiu d'aquesta primera mostra, els visitants tindran també l'oportunitat de visitar la Nau diàfana, amb la seva forma "original" sense els habituals plafons expositius.
L'exposició "Col·lecció Bassat.
Escultures (I) 1911-1989" reuneix 90 obres que posen de manifest -segons l'historiador d'art, Francesc Fontbona, i autor del catàleg d'aquesta exposició-, "una de les característiques principals de l'art col·leccionista de Bassat: l'eclecticisme".
Podeu ampliar la informació de l'exposició "Col·lecció Bassat.
Escultures (I) 1911-1989" al web del Museu de Mataró.
El diumenge 3 de juny a les 12 h es farà una visita guiada a la col·lecció.
Trobareu més informació al web del Museu de Mataró.
Voleu descobrir què hi ha dins el Pot Petit?
Després de l'èxit del concert teatralitzat dels 10 anys, aquest Nadal torna l'espectacle que tan bona acollida va tenir entre els espectadors.
Un espectacle amb el que us presenten un trosset d'aquest món tan màgic on viuen la Jana, en Pau, la Melmelada Band i molts dels seus amics.
Per fer-ho comptem amb tretze músics a l'escenari que fan sonar les cançons d'El Pot Petit com mai abans no les heu sentit.
Una ocasió magnífica per viure les cançons que s'estan convertint en una part de la banda sonora d'un gran nombre de llars.
Més informació al web del Teatre Poliorama.
Visita a la vil·la romana de Torre Llauder
Visita guiada a les restes d'una vil·la romana de l'època d'August (final del segle I aC), amb paviments decorats amb mosaic, que va pertànyer al territori de la ciutat romana d'Iluro (l'antiga Mataró romana).
La vil·la va ser descoberta l'any 1961 per l'arqueòleg Marià Ribas, i el 1964 va ser declarada "Monumento histórico-artístico de interés nacional" (actualment, Bé Cultural d'Interès Nacional).
L'any 1980 es va construir l'equipament que mostra les restes arqueològiques museïtzades del sector residencial de la vil·la.
Actualment els treballs arqueològics se centren en l'excavació i documentació del jaciment i en la conservació i restauració de les restes visitables, especialment dels mosaics.
Consulteu més propostes a Mataró incloses en l'Any Europeu del Patrimoni Cultural.
Cada dissabte (excepte festius)
Les Santes 2018, Festa Major de Mataró
Mataró celebra la seva festa major, les Santes, en honor de les santes Juliana i Semproniana.
La festivitat que arriba anualment la darrera setmana de juliol va ser declarada festa patrimonial d'interès nacional i va ser inclosa al Catàleg del Patrimoni Festiu de Catalunya.
Del 19 al 29 de juliol els gegants, el foc, la música, els balls, els castells i la gent omplen els carrers de la ciutat, amb un ambient festiu únic i compartit.
El dia més important de la festivitat és el 27 de juliol, diada en la qual se celebra la Missa de Les Santes.
Aquesta missa, estrenada l'any 1848 i amb clares influències de l'estil operístic italià, és una de les escasses mostres de la música litúrgica i religiosa vuitcentista que encara es mantenen vives a Catalunya.
A més dels actes més tradicionals de la festa, durant aquests deu dies Mataró esdevé l'escenari de propostes culturals per a tots els públics.
Per obtenir informació més detallada consulteu el web de l' Ajuntament de Mataró.
Concert – espectacle amb poemes de Josep Carner i música original de Joan Díaz
Un concert de The New Catalan Ensemble basat en 22 poemes del príncep dels poetes, Josep Carner.
La tercera producció del NewCat, de nou liderada pel pianista i compositor Joan Díaz, compta amb les veus solistes de Carles Belda i Gemma Abrié, i la col·laboració especial del poeta Josep Pedrals en la recitació dels poemes.
La formació NewCat presenta en concert el seu últim àlbum, un llibre - disc que inclou il·lustracions creades per a l'ocasió per alumnes de l'Escola Massana, becats per NewCat amb direcció d'art del multi premiat il·lustrador Arnal Ballester.
Una producció d'ADEP (Associació per a la Divulgació, l'Ensenyament i la Promoció de la Música Catalana) i Seed Music.
Carles Marigó, teclats i efectes
Tastet de l'espectacle en aquest enllaç.
Orfeó Català-Palau de la Música
Petit Palau (Palau de la Música Catalana)
Exposició a la Biblioteca Jaume Fuster
L'editorial Tàber (1967-1971) va ser un intent de crear una editorial pop, a la manera de les editorials franceses que van introduir el gust per la imaginació, la literatura fantàstica, l'hedonisme i l'erotisme.
Frederic Clara va fundar l'editorial, Perucho s'hi va afegir, va impulsar algunes col·leccions i va renovar-ne la imatge, amb l'ajuda del dissenyador Joan Pedragosa.
La personalitat de Joan Perucho es projecta en tot: en la recuperació dels clàssics de la literatura fantàstica, en la tria de llibres rars i curiosos, en la sensibilitat cap al nou llenguatge del còmic, en la reivindicació de la cultura gastronòmica.
Joan Perucho i les edicions pop és un homenatge de les Biblioteques de Barcelona a Joan Perucho en l'any del centenari del naixement.
Del 26 d'octubre de 2020 al 17 de gener de 2021
Inauguració: 27 d'octubre, 19 h
Per assistir a la inauguració cal inscripció a l'enllaç
Biblioteques de Barcelona i Institució de les Lletres Catalanes
Descarrega't l'aplicació mòbil des d' aquest enllaç.
La ILC se suma a aquestes comunitats virtuals de lectors creades pel Departament de Cultura amb sis clubs de lectura dedicats a les commemoracions d'enguany, Any Josep Carner i Any Joan Perucho.
Durant aquesta primera prova pilot hi hauran sis lectures.
La última lectura impulsada per la Institució en el marc de la commemoració de l'Any Joan Perucho serà Els homes invisibles.
La lectura serà moderada per Víctor Garcia-Tur i començarà el 16 d'octubre.
D'aquesta lectura no existeix versió digital, per tant caldrà tenir el llibre o les edicions de Diana i la mar Morta (1953) i Cendres & diamants (1989).
Informació completa i calendari dels sis clubs de lectura
⚠️ Per participar en aquestes comunitats és necessari descarregar-se l'aplicació mòbil Tellfy (disponible per a IOS i Android ) i crear-se un usuari.
La versió d'escriptori s'està desenvolupant i de moment només s'ofereix en castellà i anglès.
Per usar Tellfy des de l'ordinador és imprescindible seguir aquestes instruccions (dos minuts): haver-se descarregat primer l'aplicació, haver-hi accedit a través del mòbil i en acabat sol·licitar l'admissió a cada grup.
Pots inscriure't a la lectura buscant-nos a l'aplicació o escanejant aquest codi QR o fent clic a aquest enllaç des del mòbil, si ja tens Tellfy: http://tfy.to/lletrescatalanes/elshomesinvisibles
Els homes invisibles és la doble reedició de Diana i la mar Morta (1953) i Cendres & diamants (1989), que Comanegra Ha publicat aquest 2020 amb motiu de l'Any Perucho.
Són dues joies que basculen deliberadament entre el poema en prosa, el microconte i el text memorialístic; la millor mostra de l'esperit enjogassat i profund de Joan Perucho.
«Envejo els lectors que s'acostaran per primera vegada a les proses curtes de Joan Perucho, perquè es toparan amb la veu original d'un savi il·luminat i una mica bromista.
Llegiran petites estampes, escenes quotidianes que descriuen excursions al camp o tardes escoltant discos escrites amb una prosa a vegades lírica que, de sobte, es veuen interrompudes per un llamp que les trasllada a l'altra banda del mirall, allà on viuen els fantasmes i els objectes carregats d'energia fosca». — De l'epíleg de Marina Espasa.